[ca] Aquest treball descriu i valora el producte desenvolupat en virtut d'un projecte d'innovació educativa, l'objectiu del qual és la creació d'una audioguia multilingüe, accessible i inclusiva, de la Facultat de Lletres de la Universitat del País Basc (UPV/EHU). Basada en les metodologies d'aprenentatge-servei, l'audioguia és una iniciativa conjunta dels departaments d'Història de l'Art, de Filologia Anglesa i Alemanya i de Traducció i Interpretació, amb la qual es pretén assistir les persones amb discapacitat visual perquè es moguin amb seguretat pels espais arquitectònics que conformen l'edifici. Després de la introducció, abordem l'audiodescripció i la relació amb el concepte d'accessibilitat, el paper de les noves tecnologies en aquesta modalitat i les iniciatives que s'han posat en marxa sobre aquest tema des dels entorns formatius. A continuació, el treball se centra en els aspectes tècnics de l'audioguia. D'entrada, es relaten els passos seguits per configurar i allotjar l'eina en un lloc web institucional. En segon lloc, es mostra la situació actual del web: l'aspecte, el disseny escollit i l'experiència de navegació. En tercer lloc, es pretén realitzar una autoavaluació del producte a partir del model proposat per Conde (en premsa). L'objectiu és comprovar si l'audioguia a) encaixa amb la normativa existent i amb allò que els experts esperen d'una eina d'aquestes característiques; b) funciona quant als objectius amb què ha estat creada, a partir de l'experiència de destinataris potencials i c) compensa els agents que n'han propiciat la creació i, especialment, l'equip del projecte. La tecnologia resulta clau per a la formació de traductors i intèrprets, així com per a l'exercici de la seva professió. Els beneficis són encara més evidents quan la tecnologia es posa a l'abast d'iniciatives per millorar l'accessibilitat. Més enllà d'il·lustrar el resultat d'una experiència concreta i d'oferir un marc per a l'avaluació de la qualitat d'aquest tipus de productes, aquest treball podria extrapolar-se a altres camps i espais i, fins i tot, inspirar la creació d'eines i metodologies específiques per traduir els textos audiodescrits.

[en] This article describes and assesses a product that was developed as part of an educational innovation project aimed at creating an accessible and inclusive multilingual audio guide for the Faculty of Arts at the University of the Basque Country (UPV/EHU). This audio guide stems from a service learning approach and is a joint initiative by the faculty's departments of History of Art, English and German Philology and Translation and Interpreting. The objective is to provide support for visually impaired people so that they can move safely through the various architectural spaces in the faculty building. The introduction is followed by a discussion on audio description and how it relates to the notion of accessibility, the role of new technologies in this modality and the schemes that have been put into operation in this area in educational environments. The article then goes on to focus on the technical aspects of the audio guide: first, a description of the steps to configure and install the tool on an institutional website; second, the current version of the web page is shown (appearance, the design chosen and the browsing experience); and third, a self-assessment of the product based on the model proposed by Conde (in press). The aim is to check whether the audio guide a) complies with existing regulations and what experts expect from such a tool; b) works regarding the objectives for which it was created - based on the experience of potential end users; and c) the reward for the agents that have promoted its creation and, in particular, the project team. Technology is key to training translators and interpreters, as well as to how they perform professionally. The benefits are even more evident when technology is placed at the disposal of initiatives to improve accessibility. In addition to illustrating the results of a specific project experience and offering a framework for assessing the quality of this kind of product, this study could be extrapolated to other fields and spaces and even inspire the creation of specific tools and methodologies for translating audio-described texts.